[{"text_idx": "#000001", "text": "Bydd dwy ge\u0302m yn cael ei chwarae yn y Cymru Premier JD nos Wener gyda\u2019r Bala a Chaernarfon yn mynd benben yn ras am y Chwech Uchaf, tra bod Pen-y-bont yn gobeithio cadarnhau eu lle yn yr hanner uchaf."}, {"text_idx": "#000002", "text": "Gyda tair ge\u0302m i fynd tan yr hollt dim ond triphwynt sydd ei angen ar Ben-y-bont i sicrhau eu lle yn y Chwech Uchaf am yr ail dymor yn olynol."}, {"text_idx": "#000003", "text": "Dyw Pen-y-bont ond wedi colli un o\u2019u saith ge\u0302m ddiwethaf, a\u2019r golled honno yn dod mewn ge\u0302m agos oddi cartref yn erbyn y ceffylau blaen (YSN 3-2 Pen)."}, {"text_idx": "#000004", "text": "Cafodd Y Barri ganlyniad ardderchog oddi cartref yn erbyn Cei Connah y penwythnos diwethaf (Cei 2-3 Barri), sef eu buddugoliaeth gyntaf yn Stadiwm Glannau Dyfrdwy ers 19 mlynedd."}, {"text_idx": "#000005", "text": "Mae\u2019r Barri wedi cyrraedd y Chwech Uchaf ym mhob un o\u2019r tri tymor diwethaf, ac yn fathemategol, tydi ti\u0302m Gavin Chesterfield ddim allan o\u2019r ras eleni, ond gan mae dim ond pedwar pwynt sy\u2019n gwahanu\u2019r Dreigiau ac Hwlffordd (11eg) mae\u2019n debyg mae camu\u2019n glir o\u2019r gwaelodion yw\u2019r unig nod i\u2019r Barri ar hyn o bryd."}, {"text_idx": "#000006", "text": "Mae hogiau Rhys Griffiths ar rediad o bedair ge\u0302m heb golli yn erbyn Y Barri ac wedi ennill tair o\u2019r gemau rheiny heb ildio go\u0302l."}, {"text_idx": "#000008", "text": "Dim ond dau bwynt sy\u2019n gwahanu\u2019r Bala a Chaernarfon, a gyda\u2019r clybiau\u2019n cwrdd eto y penwythnos nesaf mae rhain yn gemau allweddol yn y frwydr i gyrraedd y Chwech Uchaf."}, {"text_idx": "#000010", "text": "Tydi\u2019r Bala heb golli mewn pedair ge\u0302m (tair llechen la\u0302n) a byddai buddugoliaeth nos Wener yn eu gadael ond dau bwynt y tu i\u2019r Fflint (2il) yn y ras i gyrraedd Ewrop."}, {"text_idx": "#000011", "text": "Dyw Caernarfon ond wedi colli un o\u2019u pedair ge\u0302m ddiwethaf yn erbyn criw Colin Caton (ennill 2, cyfartal 1) a bydd Huw Griffiths yn teimlo rhyddhad o weld bod gwaharddiad Chris Venables yn parhau am y ddwy ge\u0302m nesaf gan i gapten Y Bala rwydo wyth go\u0302l yn ei saith ge\u0302m ddiwethaf yn erbyn Caernarfon."}]